kardosdrur/scandi-wiki huggingface dataset:
Ricardo Domingos Barbosa Pereira

Ricardo Domingos Barbosa Pereira eller bare Ricardo (født 6. oktober 1993 i Lissabon, Portugal), er en portugisisk fodboldspiller (back/wing). Han spiller for den Leicester City i Englands Premier League.

Ricardo startede sin karriere i hjemlandet hos Vitória Guimarães, hvor han spillede frem til 2013. Her skiftede han til FC Porto. Efter tre år i Porto, hvor han var med til at vinde både det portugisiske mesterskab og landets pokalturnering skiftede han i sommeren 2018 til Leicester i England.

Landshold 
Ricardohar (pr. maj 2018) spillet tre kampe for Portugals landshold, som han debuterede for 14. november 2015 i en venskabskamp mod Rusland. Han var en del af den portugisiske trup tilVM 2018 i Rusland.

Referencer

Eksterne henvisninger 

Fodboldspillere fra Portugal
Deltagere ved verdensmesterskabet i fodbold 2018
Fodboldspillere fra FC Porto
Fodboldspillere fra Leicester City F.C.
Personer fra Lissabon
André Silva

André Miguel Valente da Silva (født 6. november 1995) er en portugisisk fodboldspiller, som spiller for RB Leipzig og det portugiske landshold.

Klubkarriere

FC Porto 
Silva begyndte sin professionelle karriere hos FC Porto, hvor han først spillede for reserveholdet FC Porto B, før han i 2015 debuterede for førsteholdet.

AC Milan 
Silva skiftede i 2017 til AC Milan.

Lån til Sevilla 
Efter at det ikke var lykkedes at slå igennem hos Milan, blev Silva lånt til Sevilla for 2018-19 sæsonen.

Eintracht Frankfurt - Lån og fast transfer 
Silva blev igen udlånt i 2019-20 sæsonen, denne gang til Eintracht Frankfurt.

Silva spillede en god sæson hos Frankfurt, og efter sæsonen besluttede man at lave transferen permanent.

Silva spillede sin klart bedste sæson i sin karriere i 2020-21, da han scorede 28 mål i 32 kampe i Bundesligaen.

RB Leipzig 
Silva blev solgt til RB Leipzig i sommeren 2021.

Landshold

Ungdomslandshold 
Silva har spillet på samtlige ungdomsniveau.

Seniorlandshold 
Silva debutere for det Portugals landshold den 1. september 2016 i en venskabskamp mod Gibraltar. 

Han var en del af den portugisiske trup til VM 2018 i Rusland, EM 2020 og VM 2022.

Referencer

Eksterne henvisninger 

Fodboldspillere fra Portugal
Fodboldspillere fra FC Porto
Fodboldspillere fra AC Milan
Fodboldspillere fra Sevilla FC
Fodboldspillere fra Eintracht Frankfurt
Fodboldspillere fra RB Leipzig
Deltagere ved verdensmesterskabet i fodbold 2018
Deltagere ved det europæiske mesterskab i fodbold 2020
Deltagere ved verdensmesterskabet i fodbold 2022
Bernardo Silva

Bernardo Mota Veiga de Carvalho e Silva (født 10. august 1994 i Lissabon, Portugal), er en portugisisk fodboldspiller (midtbane/wing). Han spiller for Manchester City i England, som han har repræsenteret siden 2017. Og har vundet the treble i 2023

Klubkarriere 
På klubplan startede Silva sin karriere i sin fødeby Lissabon hos SL Benfica. Han var med til at vinde det portugisiske mesterskab og pokalturnering med klubben, før han i sommeren 2014 blev udlejet til franske AS Monaco. I januar 2015 skiftede han til klubben på en fast aftale, og var med til at vinde det franske mesterskab med klubben i 2017, hvor holdet også nåede semifinalen i Champions League.

I sommeren 2017 blev Silva solgt til Manchester City i England for en pris på ca. 50 millioner euro.

Landshold 
Silva har (pr. december 2022) spillet 77 kampe og scoret otte mål for Portugals landshold, som han debuterede for 31. marts 2015 i en venskabskamp mod Kap Verde. Han var en del af den portugisiske trup til VM 2018 i Rusland og VM 2022 i Qatar.

Referencer

Eksterne henvisninger 

Fodboldspillere fra Portugal
Fodboldspillere fra S.L. Benfica
Fodboldspillere fra AS Monaco FC
Fodboldspillere fra Manchester City F.C.
Personer fra Lissabon
Deltagere ved verdensmesterskabet i fodbold 2018
Deltagere ved det europæiske mesterskab i fodbold 2020
Deltagere ved verdensmesterskabet i fodbold 2022
Bruno Fernandes

Bruno Miguel Borges Fernandes (født d. 8. september 1994) er en portugisisk professionel fodboldspiller, som spiller for Premier League-klubben Manchester United og det portugiske landshold.

Klubkarriere

Novara 
Fernandes begyndte sin professionelle karriere hos italienske Novara i 2013.

Udinese 
Efter at have imponeret hos Novara, skiftede Fernandes til Udinese. Fernandes spillede 3 sæsoner for klubben som en fast del af holdet.

Sampdoria 
Fernandes skiftede til Sampdoria på en lejeaftale med obligation om at gøre aftalen permanent i 2016.

Sporting Lissabon 
Fernandes vendte tilbage til hjemlandet i 2017 da han skiftede til Sporting Lissabon. Fernandes imponerede fra start, og blev i sin debutsæson i 2017-18 kåret til årets spiller i Primeira Liga.

Hans anden sæson var endnu bedre, da han i 2018-19 sæsonen scorede 33 sæsonmål, hvilke var en ny rekord i portugisisk fodbold. Han blev for andet år i træk kåret til årets spiller i ligaen.

Manchester United 
Fernandes skiftede til Manchester United i januar 2020. Fernandes kom godt fra start, og vandt Sir Matt Busby Player of the Year-prisen for 2019-20 sæsonen på trods af at han kun havde spillet en halv sæson for klubben.

Fernandes fortsatte sit god spil, og vandt igen Sir Matt Busby-prisen for 2020-21 sæsonen.

Landsholdskarriere

Ungdomslandshold 
Fernandes har repræsenteret Portugal på flere ungdomsniveauer.

Fernandes var en del af Portugals trup til Sommer-OL 2016.

Seniorlandshold 
Fernandes fik sin debut for seniorlandsholdet den 10. november 2017.

Fernandes var del af Portugals trup til VM 2018, EM 2020 og VM 2022.

Kilder

Eksterne henvisninger 

Midtbanespillere (fodbold)
Fodboldspillere fra Portugal
Fodboldlandsholdsspillere fra Portugal
Fodboldspillere fra Udinese Calcio
Fodboldspillere fra UC Sampdoria
Fodboldspillere fra Sporting Clube de Portugal
Fodboldspillere fra Manchester United F.C.
Deltagere ved verdensmesterskabet i fodbold 2018
Deltagere ved det europæiske mesterskab i fodbold 2020
Deltagere ved verdensmesterskabet i fodbold 2022
Gelson Martins

Gelson Dany Batalha Martins (født 11. maj 1995 i Praia, Kap Verde), er en kapverdisk-født portugisisk fodboldspiller (kant).

Martins spiller for AS Monaco F.C. i Ligue 1 i Frankrig,

Landshold 
Martins debuterede for det portugisiske landshold 7. oktober 2016 i en venskabskamp mod Andorra, og har (pr. maj 2018) spillet 17 landskampe. Han var en del af den portugisiske trup til VM 2018 i Rusland.

Referencer

Eksterne henvisninger 

Fodboldspillere fra Portugal
Fodboldspillere fra Kap Verde
Fodboldspillere fra Sporting Clube de Portugal
Rúben Dias

Rúben Santos Gato Alves Dias (født 14. maj 1997 i Amadora, Portugal), er en portugisisk fodboldspiller (forsvarer).

Dias spiller for  Manchester City, hvortil han kom fra Benfica i den portugisiske liga.

Landshold 
Dias debuterede for det portugisiske A-landshold i 2018. Han var en del af den portugisiske trup til VM 2018 i Rusland og VM 2022 i Qatar.

Referencer

Eksterne henvisninger 

Fodboldspillere fra Portugal
Fodboldspillere fra S.L. Benfica
Fodboldspillere fra Manchester City F.C.
Deltagere ved verdensmesterskabet i fodbold 2018
Deltagere ved det europæiske mesterskab i fodbold 2020
Deltagere ved verdensmesterskabet i fodbold 2022
André Gomes

André Filipe Tavares Gomes (født 30. juli 1993 i Vila Nova de Gaia, Portugal), er en portugisisk fodboldspiller (central midtbane). Han spiller for Everton F.C. i Premier League.

Klubkarriere 
Gomes startede sin karriere hos Lissabon-storklubben SL Benfica, der også havde været hans klub i de sidste år af hans tid som ungdomsspiller. Han spillede de følgende to år for klubben, og var med til at vinde både det portugisiske mesterskab og pokalturneringen, før han i sommeren 2014 blev udlejet til spanske Valencia. Et år senere skiftede han til klubben på en permanent aftale.

Kun et år senere, i sommeren 2016, blev Gomes solgt til Valencias ligarivaler FC Barcelona for en pris på ca. 35 millioner euro. Han debuterede for klubben 17. august samme år i et Super Cup-opgør mod Sevilla.

D. 25. juni blev det offentliggjort af Everton, at de køber Gomes fri fra Barcelona for 185 mio. kr efter at have haft ham på lån i sæsonen 2018/19 fra Barcelona. Gomes fik en fem-årig aftale.

Landshold 
Gomes har (pr. maj 2018) spillet 29 kampe for Portugals landshold, som han debuterede for 7. september 2014 i en EM-kvalifikationskamp mod Albanien. Han var en del af det portugisiske hold der vandt guld ved EM 2016 i Frankrig, og var også med ved Confederations Cup 2017 i Rusland.

Referencer

Eksterne henvisninger 

Fodboldspillere fra Portugal
Fodboldspillere fra S.L. Benfica
Fodboldspillere fra FC Barcelona
Fodboldspillere fra Valencia CF
Nahuel Guzmán

Nahuel Ignacio Guzmán Palomeque (født 10. februar 1986 i Rosario, Argentina), er en argentinsk fodboldspiller (målmand).

Guzmán spiller for Tigres UANL i den mexicanske liga, som han har repræsenteret siden 2014. Tidligere har han spillet en årrække hos Newell's Old Boys i hjembyen Rosario.

Landshold 
Guzmán har (pr. maj 2018) spillet seks kampe for det argentinske landshold. Han var med holdet med til at vinde sølv ved Copa América i både 2015 og 2016, og var desuden med i truppen til VM 2018 i Rusland.

Referencer

Eksterne henvisninger 

Fodboldspillere fra Argentina
Deltagere ved verdensmesterskabet i fodbold 2018
Fodboldspillere fra Newell's Old Boys
Fodboldspillere fra Tigres UANL
Personer fra Rosario
Frederik Schram

Frederik August Albrecht Schram (født 19. januar 1995 i Dragør, Danmark), er en dansk-født islandsk fodboldspiller (målmand), der spiller for islandske Valur.

Schram har tidligere spillet for FC Roskilde og den nu lukkede klub FC Vestsjælland.

Klubkarriere

Sønderjyske 
Den 13. juli 2019 blev det offentliggjort, at Schram skiftede til SønderjyskE. Han blev hentet ind som erstatning for reservekeeperen Nikola Mirkovic, der havde pådraget sig en skade. Han skrev under på en halvårig aftale gældende frem til slutningen af 2019.

Landsholdskarriere 
Schram har dansk far og islandsk mor, og kunne på landsholdsplan have valgt at repræsentere både det danske og det islandske landshold. Han debuterede for Island den 8. februar 2017 i en venskabskamp mod Mexicos landshold. Han var en del af den islandske trup til VM 2018 i Rusland.

Referencer

Eksterne henvisninger 

Fodboldspillere fra Island
Fodboldspillere fra Danmark
Deltagere ved verdensmesterskabet i fodbold 2018
Fodboldspillere fra FC Roskilde
Fodboldspillere fra FC Vestsjælland
Personer fra Dragør
Fodboldspillere fra Lyngby Boldklub
Fodboldspillere fra Valur
Fred (fodboldspiller)

Fred er kælenavnet på flere fodboldspillere:

 Frederico Chaves Guedes – brasiliansk fodboldspiller født 1983
 Frederico Rodrigues de Paula Santos – brasiliansk fodboldspiller født 1993
Fred (fodboldspiller, født 1993)

Frederico Rodrigues de Paula Santos (født 5. marts 1993), kendt som Fred, er en brasiliansk professionel fodboldspiller, som spiller for Süper Lig-klubben Fenerbahçe og Brasiliens landshold.

Klubkarriere

Internacional 
Fred begyndte sin karriere hos Internacional i hjemlandet. Han fik sin professionelle debut for klubben den 26. januar 2012.

Sjakhtar Donetsk 
Fred skiftede i juni 2013 til Sjakhtar Donetsk i Ukraine. Fred spillede 5 år hos Sjakhtar, hvor han var med til at vinde det ukrainske mesterskab 3 gange.

Manchester United 
Fred skiftede til Manchester United i juni 2018. Han debuterede for United den 11. august i en kamp imod Leicester City, og scorede sit debutmål for klubben den 22. september af samme år, imod Wolverhampton.

Fred spillede den 22. januar 2023 sin kamp nummer 182 for Manchester United, og overtog dermed Andersons rekord som den brasilianer med flest kampe for klubben.

Fenerbahçe 
Fred skiftede i august 2023 til tyrkiske Fenerbahçe.

Landsholdskarriere

Ungdomskarriere 
Fred har spillet 3 kampe for Brasiliens U/20-landshold.

Seniorlandshold 
Fred debuterede for seniorlandsholdet den 12. november 2014 i en venskabskamp mod Tyrkiet. Fred var en del af de brasilianske trupper til VM 2018 og 2022. Han var også del af deres hold til Copa América i 2015 og 2021.

Titler 
Internacional
 Campeonato Gaúcho: 2 (2012, 2013)

Sjakhtar Donetsk

 Ukraines førstedivision: 3 (2013-14, 2016-17, 2017-18)
 Ukrainske Cup: 1 (2017-18)
 Ukrainske Super Cup: 2 (2013, 2015)
Manchester United
 EFL Cup: 1 (2022-23)

Individuelle

 UEFA Europa League Sæsonens hold: 1 (2019-20)

Referencer

Eksterne henvisninger 

Personer fra Belo Horizonte
Fodboldspillere fra Brasilien
Fodboldlandsholdsspillere fra Brasilien
Fodboldspillere fra FC Shakhtar Donetsk
Fodboldspillere fra Sport Club Internacional
Fodboldspillere fra Manchester United F.C.
Fodboldspillere fra Fenerbahçe SK
Deltagere ved verdensmesterskabet i fodbold 2018
Deltagere ved verdensmesterskabet i fodbold 2022
Deltagere ved Copa América 2015
Deltagere ved Copa América 2021
17. etape af Giro d'Italia 2018

17. etape af Giro d'Italia 2018 gik fra Riva del Garda til Iseo 23. maj 2018. 

Elia Viviani tog sin fjerde etapesejr.

Etaperesultater

Samlet

Referencer

Eksterne henvisninger 
 

17
Josep Maria Fusté

Josep Maria Fusté Blanch (født 15. april 1941 i Linyola, Spanien, død 20. april 2023) var en spansk  fodboldspiller (midtbane).

På klubplan repræsenterede Fusté i hele 12 år FC Barcelona. Han nåede at spille næsten 200 La Liga-kampe for klubben og var med til at vinde tre udgaver af pokalturneringen Copa del Rey samt to sejre i UEFA Messebyturneringen. Han spillede også for Osasuna og Hércules, inden han indstillede sin karriere i 1973.

Fusté spillede desuden otte kampe og scorede tre mål for det spanske landshold. Han blev europamester med Spanien ved EM 1964 på hjemmebane og deltog ved VM 1966 i England.

Titler 
Copa del Rey
 1963, 1968 og 1971 med FC Barcelona

UEFA Messebyturnering
 1966 og 1972 med FC Barcelona

EM
 1964 med Spanien

Referencer

Eksterne henvisninger 

Fodboldspillere fra Spanien
Deltagere ved verdensmesterskabet i fodbold 1966
Fodboldspillere fra Hércules CF
Fodboldspillere fra CA Osasuna
Fodboldspillere fra FC Barcelona
Queen Elizabeth-klassen

Queen Elizabeth-klassen er en skibsklasse på to hangarskibe på vej i tjeneste i Storbritanniens Royal Navy og er bygget som erstatning for Invincible-klassen. Det første skib i klassen, HMS Queen Elizabeth, blev navngivet den 4. juli 2014, og er navngivet efter et tidligere skib, HMS Queen Elizabeth, en hæderkronet superdreadnought som var navngivet efter dronning Elizabeth 1. Skibet hejste kommando den 7. december 2017, og forventes at indgå i begrænset tjeneste i 2018. Det andet skib i klassen HMS Prince of Wales, blev søsat den 21. december 2017 og forventes at hejse kommando i 2020. På NATO-topmødet den 5. september 2014 annoncerede premierminister David Cameron at det andet skib vil komme i aktiv tjeneste hvorved flere års diskussioner om emnet var uddebatteret. Denne udmelding blev bekræftet i november 2015 ved det efterfølgende Government Strategic Defence Review, hvor man fastlagde at Royal Navy kontinuerligt skulle have mindst et hangarskib til rådighed.

Kontrakten på de to skibe blev annonceret den 25. juli 2007 af den daværende forsvarsminister, Des Browne, hvorved adskillige års forsinkelser på grund af høje omkostninger og utilstrækkelige faciliteter hos landets skibsværfter blev tilendebragt. Storbritannien underskrev kontrakterne et år senere, 3. juli 2008, med Aircraft Carrier Alliance som er et joint venture bestående af Babcock International, Thales Group, A&P Group, Rosyth-værftet, forsvarsministeriet og BAE Systems.

Skibene har et cirka deplacement på 65.000 ton, men skibets design har taget højde for installationen af nyt udstyr og dermed vægt over skibenes levetid. Skibene er 280 meter lange og får tildelt en hangarskibseskadrille (Carrier Air Wing, CVW) Skibene vil blive udrustet med op til 40 fly, men kan udrustes med i alt 50 ved fuld belægning. Skibene er det største krigsskibe bygget til Royal Navy og de næststørste ikke-amerikanske krigsskibe nogensinde efter de japanske slagskibe af Yamato-klassen. Programmets forventede konstruktionsomkostninger er 6,2 mia britiske pund.

Begge skibe bliver færdiggjort som STOVL-skibe (en kombination af VTOL- og STOL-principperne), hvortil man har indkøbt Lockheed Martin F-35B. Ifølge Strategic Defence and Security Review i 2010, havde man fra britisk side ønsket at købe F-35C-versionen af flyet og man projekterede en ombygning af Prince of Wales til at blive udstyret med katapult og bremsewirer (CATOBAR). Efter at den projekterede pris på CATOBAR-systemet viste sig at blive dobbelt så dyr som antaget meddelte den britiske regering i 2012 at man skrinlagde denne plan.

Skibe i klassen

Referencer

Eksterne henvinsninger 

Royal Navy
Hangarskibe fra Storbritannien
Amancio Amaro

Amancio Amaro Varela eller bare Amancio (født 16. oktober 1939 i La Coruña, Spanien, død 21. februar 2023) var en spansk fodboldspiller (højre fløj) og senere -træner.

Klubkarriere 
Amancio startede sin karriere i fødebyen hos Deportivo La Coruña, hvor han spillede i fire sæsoner, frem til 1962. Herefter skiftede han til Real Madrid.

Hos Real Madrid spillede Amancio de følgende 12 år næsten 350 ligakampe og var en del af holdets guldalder. Han var med til at vinde hele ni spanske mesterskaber, tre Copa del Rey-titler samt Mesterholdenes Europa Cup finale 1966. I 1964 blev han nr. 3. i Ballon d'Or, kåringen af Europas bedste fodboldspiller.

Landshold 
Amancio spillede desuden 42 kampe for det spanske landshold. Han blev europamester med Spanien ved EM 1964 på hjemmebane og deltog også ved VM 1966 i England.

Træner 
Efter at have indstillet sin aktive karriere gjorde Amancio karriere som træner hos Real Madrid og var træner både for klubbens første- og andethold.

Titler 
La Liga
 1963, 1964, 1965, 1967, 1968, 1969, 1972, 1975 og 1976 med Real Madrid

Copa del Rey
 1970, 1974 og 1975 med Real Madrid

Mesterholdenes Europa Cup
 1966 med Real Madrid

EM
 1964 med Spanien

Referencer

Eksterne henvisninger 

Fodboldspillere fra Spanien
Deltagere ved verdensmesterskabet i fodbold 1966
Fodboldspillere fra Deportivo La Coruña
Fodboldspillere fra Real Madrid CF
Fodboldtrænere fra Spanien
Carlos Lapetra

Carlos Lapetra Coarasa (født 19. november 1938, død 24. december 1995) var en spansk fodboldspiller (angriber).

Lapetra tilbragte størstedelen af sin karriere hos Real Zaragoza i sin fødeby. Han spillede næsten 200 ligakampe for klubben, og var med til at vinde både to udgaver af Copa del Rey samt UEFA Messebyturneringen i 1964.

Lapetra spillede desuden 13 kampe for Spaniens landshold. Han debuterede for holdet 13. juni 1963 i en venskabskamp mod Skotland. Han blev europamester med holdet ved EM 1964 på hjemmebane., og deltog også ved VM 1966 i England.

Titler 
Copa del Rey
 1964 og 1966 med Real Zaragoza

UEFA Messebyturnering
 1964 med Real Zaragoza

EM
 1964 med Spanien

Referencer

Eksterne henvisninger 

Fodboldspillere fra Spanien
Fodboldspillere fra Real Zaragoza
Personer fra Zaragoza
Marcelino Martínez

Marcelino Martínez Cao eller bare Marcelino (født 29. april 1940 i Ares, Spanien) er en spansk tidligere fodboldspiller (angriber).

Marcelino spillede størstedelen af sin karriere hos Real Zaragoza, som han repræsenterede i 11 sæsoner. Han nåede at spille mere end 200 ligakampe for klubben, og var med til at vinde både to udgaver af Copa del Rey samt UEFA Messebyturneringen i 1964.

Marcelino spillede desuden 14 kampe for det spanske landshold. Han blev europamester med holdet ved EM 1964 på hjemmebane, og deltog også ved VM 1966 i England.

Titler 
Copa del Rey
 1964 og 1966 med Real Zaragoza

UEFA Messebyturnering
 1964 med Real Zaragoza

EM
 1964 med Spanien

Referencer

Eksterne henvisninger 

Fodboldspillere fra Spanien
Deltagere ved verdensmesterskabet i fodbold 1966
Fodboldspillere fra Real Zaragoza
Manuel Pablo

Manuel Pablo García Díaz (født 25. januar 1976 i Arucas, Spanien) er en spansk tidligere fodboldspiller (højre back).

Efter at have startet sin karriere hos UD Las Palmas skiftede Manuel Pablo i 1998 til Deportivo La Coruña. Her spillede han de følgende 18 år og nåede næsten 400 ligakampe for klubben. Han var med til at vinde det spanske mesterskab i år 2000 og Supercopa de España samme år.

Manuel Pablo spillede desuden 13 kampe for det spanske landshold. Han debuterede for holdet 2. september 2000 i en VM-kvalifikationskamp på udebane mod Bosnien.

Titler 
La Liga
 2000 med Deportivo La Coruña

Supercopa de España
 2000 med Deportivo La Coruña

UEFA Intertoto Cup
 2008 med Deportivo La Coruña

Referencer

Eksterne henvisninger 

Fodboldspillere fra Spanien
Fodboldspillere fra Deportivo La Coruña
Fodboldspillere fra UD Las Palmas
CNC-fræsning

CNC (Computer Numerical Control) er automatiserede værktøjsmaskiner, der ved hjælp af en computerstyret CNC-maskine udfører forprogrammerede sekvenser af maskinstyringskommandoer. CNC bruger en computer til at styre og automatisere værktøjsmaskiner såsom drejebænke, fræsere og skære- eller laserskæremaskiner.

Proces 
En CNC-fræser fungerer ved at følge præcise digitale instruktioner fra en computer. Her bruges instruktionerne til at skære og forme materialer. Processen starter med at oprette et CAD-design af det ønskede emne. Designet sendes derefter til CAM-softwaren. Her genereres en G-kode, der beskriver bevægelserne, hastigheden og rotationen af fræserens skæreværktøj. G-koden overføres derefter til maskinens controller. Controlleren oversætter den digitale kode til fysiske bevægelser, der styres af forskellige motorer og aktuatorer. Fræserens spindel roterer skæreværktøjet, mens skæretabellen bevæger materialet i de ønskede retninger og vinkler. Under skæringen overvåger maskinen konstant både bevægelsen af skæreværktøjet og materialet. Den kan herved foretage justeringer i realtid for at opnå den ønskede præcision.

Eksterne henvisninger 
 CNC fræsning - hvad er det, og hvornår har du brug for det?, artikel fra Licitationen, 2022.

Værktøj
Industri
Matthias Freyschuss

Matthias Freyschuss (født 10. juni 1988 i Mjölby, Östergötland i Sverige) er en svensk professionel MMA-udøver, der konkurrer i weltervægt-klassen. Han er også tidligere amatørbokser. Han er mest kendt for at have kæmpet mod danske Mark O. Madsen som han tabte til på submission i 1. omgang den 13. januar 2018.

Freyschuss er på nuværende tidspunkt (maj 2018) rangeret som nr 40. på Europe Nordic-listen i weltervægt-klassen på Tapology.

Freyschuss mødte danske Milan Silva til Danish MMA Night den 9. juni 2018 i Brøndbyhallen i København. Han slog Silva på submission i 1. omgang.

MMA-karriere

Amatørkarriere 
Freyschuss blevSvensk MMA Amatørmester 2013 og endte med en amatørrekordliste på 7 sejre, 2 nederlag og 1 uafgjort. Han vandt også Escalates Challenge titel i 83,9 kg klassen i Amatør MMA 2015.

Professionel karriere 
Efter en vellykket amatørkarriere valgte Freyschuss i 2016 at blive professionel. Han debuterede ved IRFA 10 den 17. september 2016 i Stockholm, hvor han vandt over svenske Johannes Lundström på TKO i 2. omgang. I sin 2. professionelle kamp mødte han til MMA Galla 04 i Nykøbing Falster den 13. januar 2018, danske Mark O. Madsen som han tabte til på submission i 1. omgang.

Privatliv 
Freyschuss bor sammen med sin kæreste i Mjölby. Han har gået på John Bauergymnaset i Linköping og arbejder til dagligt for Sveriges forsvar.

MMA-udøvere fra Sverige
Kampsportsudøvere fra Sverige
Boksere fra Sverige
Farsø Byliste

Farsø Byliste var en lokal borgerliste med et upolitisk grundlag, der med udgangspunkt i Farsø stillede op til kommunalvalg i først Strandby-Farsø Kommune og senere i Farsø Kommune i perioden 1937 til 2001. Det lykkedes listen med Erik Rabøl Jørgensen i spidsen at erobre borgmesterposten i Farsø Kommune ved valget i 1986.

Resultater

Standby-Farsø Kommune (1937 - 1966)

Farsø Kommune (1970 - 2001)

Referencer 

Borgerlister
Byliste